Gràcies al lideratge de la Generalitat de Catalunya dins del projecte europeu Interreg Start Easy, el dia 6 de novembre de 2019 es dona el tret de sortida al projecte amb una sessió en la que es va parlar de l'ecosistema català de les startups i dels reptes i oportunitats que es presenten els propers anys, perquè la relació amb l'administració sigui el més àgil i afavoridora possible.
Tret de sortida del programa europeu INTERREG EUROPA - START EASY
La secretària general del Departament d'Empresa i Coneixement, Marta Felip, va presentar el dimecres dia 6 de novembre de 2019, al Movistar Center de Barcelona, el llançament institucional del projecte START EASY, un projecte que s'emmarca dins programa europeu Interreg.
La conferència, titulada "L'ecosistema català de les Start-up: Reptes i Oportunitats", va marcar el punt d'inici del projecte Start Easy.
Aquest projecte és una iniciativa liderada pel Govern de Catalunya, a través del Departament d'Empresa i Coneixement amb l'Oficina de Gestió Empresarial (OGE), dins de la seva política de suport a la creació d'empreses des de l'inici de la de la seva activitat econòmica, i la desenvoluparà conjuntament amb set socis europeus.
La finalitat del projecte Start Easy és formular polítiques públiques que proporcionin eines intel·ligents per permetre un entorn procliu per a la creació d'empreses.
A la llarga, el projecte busca superar els principals obstacles identificats a Europa, com la dificultat i el cost dels procediments administratius que regulen la creació d'empreses (que tendeixen a desincentivar l'activitat empresarial) o la capacitat limitada de resposta de l'administració pública davant les noves iniciatives i nous tipus d'empreses.
Per fer-ho, cal apostar per la digitalització dels serveis públics, el tractament de les dades i fer operatius els models frontals com el de la Finestreta Única (OSS).
La subvenció europea és per un import total d'1,592,641.00 euros.
A més de la Generalitat de Catalunya (com a soci principal), el projecte implica també la Ciutat Metropolitana de Bolonya (Itàlia), el Centre d'Innovació de Lituània, el Parc de Ciència i Tecnologia de Lublin (Polònia), el Consell Econòmic de l'Est de Flandes (Bèlgica), l'Agència de Desenvolupament de Mazòvia (Polònia), el Ministeri d'Empresa de França i el Ministeri d'Economia de la República de Letònia.
"Com fer encara més competitiu l'ecosistema català de les startups?"
Catalunya té un ecosistema start-up que ha de desenvolupar-se encara més per tal de millorar la seva posició internacional i ser més atractiu per al talent.
Amb aquest objectiu, tant emprenedors com inversors detecten que encara hi ha barreres a superar.
Entre les principals: els impostos i la legislació.
Asseguren que seria necessari definir un model català de start-up que seria la base per tal de definir millor i amb més coherència les polítiques públiques que beneficiarien el desenvolupament d'aquestes start-ups en un àmbit molt competitiu i dins d'un entorn que canvia a nivells sorprenents.
Durant la taula rodona "Com fer encara més competitiu l'ecosistema català de les startups" van detectar-se aquestes necessitats, i es va llençar un missatge clar a les administracions que hi participaven.
Amb la participació de start-ups (Housfy i Getaround), d'un venture capital (Nekko Capital) i d'una organització privada que promou l'ecosistema start-up de Barcelona (BCN Tech Capital), la taula rodona va ser una bona forma per a què els socis entenguessin alguns dels obstacles que tant start-ups com inversors troben en el seu camí cap a l'èxit.
Ponents i assistents van atendre prèviament a la conferència per part de l'expert digital Aleix Valls, CEO i co-fundador de LiquiD.
Valls va advertir que la quarta revolució industrial "va molt ràpida i és basa en el coneixement".
"La tecnologia ja no és el problema, el repte és econòmic i social," va afegir, per argumentar que la quarta revolució industrial és de 360 graus i no només canviarà la nostra relació amb la feina sinó que crearà una nova classe social.
Va explicar com això es vincula amb les start-ups: tot es resumeix en trobar una fórmula que permeti validar de forma ràpida un model de negoci a un cost molt baix i amb molta habilitat per saber què vol i necessita l'usuari; això significa que el futur està en el tractament de les dades.
Va posar l'exemple de marques importants com Google, Amazon, Facebook o Apple, als quals va descriure com "grans oligopolis", "empreses reguladores" i "infraestructures bàsiques amb més poder que alguns dels principals països del món".
El tret de sortida d'aquest projecte va començar el dia abans, dimarts 5 de novembre de 2019, amb una reunió interna entre els vuit socis del projecte.
Després d'aquestes dues conferències del dia 6 de novembre, es va posar el punt final al kick-off del projecte amb un dinar de networking al mateix Movistar Centre, on tots els assistents i socis van tenir la possibilitat de compartir els seus punts de vista.